**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS HUGO ŠOJAUS MUZIEJAUS TEIKIAMŲ PASLAUGŲ KAINŲ NUSTATYMO**

2020 m. gegužės d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Šilutės rajono savivaldybės taryba n u s p r e n d ž i a:

Nustatyti Šilutės Hugo Šojaus muziejaus teikiamų paslaugų kainas: parodos „Laisvalaikio mada nuo XIX iki XX a.“ iš Alexandre Vassiliev fondo kolekcijos ir muziejaus ekspozicijos lankymo nuo 2020 m. birželio 1 d. iki 2020 m. rugpjūčio 31 d. bei vaškinių figūrų parodos MTU FANTAZY iš Alexandre Vassiliev fondo kolekcijos ir muziejaus ekspozicijos lankymo nuo 2020 m. rugsėjo 1 d. iki 2020 m. lapkričio 5 d. bilietų kainas:

1. Suaugusiems – 5 Eur/asmeniui;

2. Dieninių bendrojo lavinimo mokyklų mokiniams,konservatorijų mokiniams, Nacionalinės Mikalojaus Konstantino Čiurlionio menų mokyklos mokiniams, aukštųjų mokyklų dieninių skyrių studentams, Lietuvos Respublikos ir kitų Europos Sąjungos valstybių narių piliečiams, studijuojantiems Europos Sąjungos valstybių narių aukštųjų mokyklų dieniniuose skyriuose, taip pat profesinio mokymo įstaigų dieninių skyrių mokiniams, nuolatinės privalomosios karo tarnybos kariams, kariams savanoriams, asmenims, kuriems sukako valstybinio socialinio draudimo senatvės pensijos amžius (iki 80 metų), nuo 1939–1990 metų okupacijų nukentėjusiems asmenims – politiniams kaliniams ir tremtiniams, buvusiems getų, koncentracijos ar kitokio tipo prievartinių stovyklų kaliniams, Lietuvos Respublikos nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, pasipriešinimo 1940–1990 metų okupacijoms dalyviams – kariams savanoriams, ir laisvės kovų dalyviams – 2,5 Eur/asmeniui.

Savivaldybės meras Vytautas Laurinaitis

Virgilijus Pozingis

2020-05-

Arvydas Bielskis

2020-05-13(G)

Vilma Griškevičienė

2020-05-13

Vita Stulgienė

2020-05-13

Rengė Zita Tautvydienė, tel. (8 441) 79 206, el. p. zita.tautvydiene@silute.lt

2020-05-11

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIAUS TURTO POSKYRIS

AIŠKINAMASIS RAŠTAS

**Dėl TARYBOS SPRENDIMO** „**DĖL ŠILUTĖS HUGO ŠOJAUS MUZIEJAUS TEIKIAMŲ PASLAUGŲ KAINŲ NUSTATYMO“ PROJEKTO**

2020 m. gegužės 11 d.

Šilutė

|  |  |
| --- | --- |
| ***1. Parengto projekto tikslai ir uždaviniai.*** | |
| Nustatyti parodos „Laisvalaikio mada nuo XIX iki XX a.“ iš Alexandre Vassiliev fondo kolekcijos bei muziejaus ekspozicijos lankymo nuo 2020 m. birželio 1 iki 2020 m. rugpjūčio 31 d. bei vaškinių figūrų parodos MTU FANTAZY iš Alexandre Vassiliev fondo kolekcijos ir ekspozicijos lankymo nuo 2020 m. rugsėjo 1 d. iki 2020 m. lapkričio 5 d. bilietų kainas. |
| ***2. Kaip šiuo metu yra sureguliuoti projekte aptarti klausimai.*** | |
| Pagal [Lietuvos Respublikos vietos savivaldos įstatymo](https://www.e-tar.lt/portal/lt/legalAct/TAR.D0CD0966D67F/asr) 16 straipsnio 2 dalies 37 punktą, savivaldybės tarybos išimtinė kompetencija yra mokesčių tarifų nustatymas įstatymų nustatyta tvarka: „37) kainų ir tarifų už savivaldybės kontroliuojamų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų ir mokesčių tarifųnustatymas įstatymų nustatyta tvarka;“.  [Šilutės rajono savivaldybės taryba 2016 m. liepos 28 d. sprendimu Nr. T1-420](https://teisineinformacija.lt/silute/Default.aspx?Id=3&DocId=37962) „Dėl Šilutės Hugo Šojaus muziejaus teikiamų paslaugų kainų nustatymo“ nustatė Šilutės Hugo Šojaus muziejaus teikiamų paslaugų kainas.  [Šilutės Hugo Šojaus muziejus 2020-05-05 raštu Nr. S1-33](TUR12priedas.pdf) „Dėl Šilutės muziejaus teikiamų paslaugų kainų sąrašo papildymo“ paprašė nustatyti nuo 2020-06-01 iki 2020-11-05 Muziejaus ekspozicijos ir parodų „Laisvalaikio mada nuo XIX iki XX a.“ ir vaškinių figūrų MTU FANTAZY iš Alexandre Vassiliev fondo kolekcijos lankymo bilietų kainas, nes parodas planuojama eksponuoti nuo 2020-06-01 iki 2020-11-05 tose pačiose patalpose, kaip Muziejaus ekspoziciją. Siūloma nustatyti kainą suaugusiems – 5 Eur/asmeniui (2 Eur/asmeniui būtų už Muziejaus ekspozicijos lankymą (nustatyta Savivaldybės tarybos 2016-07-28 sprendimu Nr. T1-420) ir 3 Eur/asmeniui už minėtų parodų lankymą). Taip pat būtų taikoma kai kuriems asmenims 50 procentų nuolaida pagal sprendimo projekte nurodytas grupes, kaina būtų 2,5 Eur/asmeniui (1,00 Eur/asmeniui būtų už Muziejaus ekspozicijos lankymą (nustatyta Savivaldybės tarybos 2016-07-28 sprendimu Nr. T1-420) ir 1,50 Eur/asmeniui už minėtų parodų lankymą). Pagal Muziejaus ir VšĮ „Alexandre Vassiliev fondas“ pasirašytą parodų eksponavimo sutartį, 50 procentų gautų lėšų už parodų lankymą turi būti pervesta Fondui.  Pagal šiuo metu galiojančius teisės aktus ikimokyklinio amžiaus vaikams, vaikų namų auklėtiniams, asmenims, kuriems nustatytas neįgalumo lygis ir juos lydintiems asmenims(vienam asmeniui – vienas lydintysis), asmenims, kuriems sukako 80 metų ir vyresniems, Lietuvos muziejų darbuotojams, Tarptautinės muziejų tarybos (ICOM) nariams parodos ir ekspozicijos lankymas yra nemokamai. | |
| ***3. Kokių pozityvių rezultatų laukiama.*** | |
| Padidės Įstaigos specialiosios pajamos, gyventojai susipažins su paroda „Laisvalaikio mada nuo XIX iki XX a.“ ir vaškinių figūrų paroda MTU FANTAZY iš Alexandre Vassiliev fondo kolekcijos“. | |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** | |
| Nenumatoma. | |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** | |
| Nėra. | |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | |
| Antikorupcinio vertinimo pažyma [pridedama.](TUR12ANTIKOR.docx) | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** | |
| Nėra. | |
| ***8. Projekto autorius ar autorių grupė.*** | |
| Zita Tautvydienė, Ūkio skyriaus Turto poskyrio vedėja. | |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** | |
| Šilutės Hugo Šojaus muziejus, teikiamų paslaugų kainos, parodos. | |
| ***10. Kiti, autorių nuomone, reikalingi pagrindimai ir paaiškinimai.*** | |
| Nėra. | |

Ūkio skyriaus Turto poskyrio vedėja Zita Tautvydienė